CELEX: 22020D0829
Language: sk
Date: 2019-03-29 00:00:00
Title: Rozhodnutie Spoločného výboru EHP č. 77/2019 z 29. marca 2019, ktorým sa mení príloha VI (Sociálne zabezpečenie) k Dohode o EHP [2020/829]

2.7.2020   
               
               
                  SK
               
               
                  Úradný vestník Európskej únie
               
               
                  L 210/48
               
            
         ROZHODNUTIE SPOLOČNÉHO VÝBORU EHP č. 77/2019
         z 29. marca 2019,
         ktorým sa mení príloha VI (Sociálne zabezpečenie) k Dohode o EHP [2020/829]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Rozhodnutie č. H8 zo 17. decembra 2015 (aktualizované s menšími technickými vysvetleniami 9. marca 2016) o spôsobe práce a zložení technickej komisie pre spracovanie údajov správnej komisie pre koordináciu systémov sociálneho zabezpečenia (1) sa má začleniť do Dohody o EHP.
                  
               
                     (2)
                  
                  
                     Rozhodnutím č. H8 sa nahrádza rozhodnutie č. H2 (2) začlenené do Dohody o EHP, a preto je potrebné odkaz naň v rámci dohody vypustiť.
                  
               
                     (3)
                  
                  
                     Príloha VI k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha VI k Dohode o EHP sa mení takto:
            
                        1.
                     
                     
                        Za bod 3.H6 (rozhodnutie č. H6) sa vkladá tento bod:
                        
                                    „3.H8
                                 
                                 
                                    
                                       32016 D 0720(01): rozhodnutie č. H8 zo 17. decembra 2015 (aktualizované s menšími technickými vysvetleniami 9. marca 2016) o spôsobe práce a zložení technickej komisie pre spracovanie údajov správnej komisie pre koordináciu systémov sociálneho zabezpečenia (Ú. v. EÚ C 263, 20.7.2016, s. 3).“
                                 
                              
                  
                        2.
                     
                     
                        Text bodu 3.H2 (rozhodnutie č. H2 z 12. júna 2009) sa vypúšťa.
                     
                  
         
            Článok 2
            Znenie rozhodnutia č. H8 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 30. marca 2019 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ C 263, 20.7.2016, s. 3.
         
            (2)  Ú. v. EÚ C 106, 24.4.2010, s. 17.
         
            (*1)  Ústavné požiadavky neboli oznámené.